Ixef 1 Timiḍranin yerzan taseddast : Akatar aẓrayan d tin i t-yettaǧan ad yemmesli wa d isenfali ɣef wayen yellan deg wallaɣ-is , d ayen ara d-igen taywalt gar-as d wid ukkud yettidir, deg usegzawal n le robert plus :  tameslayt d tawuri n usenfali n uxemmem , d teywalt gar yimdanen , ayagi yettili-d ama s wawal neɣ s tira 1 , imi amdan isenfalay-d ayen yettḥussu s wawal akka am cna , neɣ s tira aka am isefra . Rnu ɣer waya :  amdan iwakken ad tili teywalt gar-as d wid i as d-yezzin isefk fell-as ad yemmesli, ad d-yini ayen yebɣa d wayen yettḥulfu s yimesli d tmeslayt 2